Diari Oficial de la Generalitat Valenciana


Sumari del DOGV 3812, del 10-08-2000 (2000/6638)

RESOLUCIÓ de 28 de juliol de 2000, de la Conselleria de Benestar Social, per la qual s'incrementen els crèdits amb què s'han de finançar els serveis socials en el sector de discapacitats, regulats en l'Ordre de 16 de desembre de 1999 i determinats per la Resolució de 10 de febrer de 2000.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6638


Data del document
:   28-07-2000

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * servei social
    * suport econòmic
    * discapacitat
    * ajuda pública

RESOLUCIÓ de 28 de juliol de 2000, de la Conselleria de Benestar Social, per la qual s'incrementen els crèdits amb què s'han de finançar els serveis socials en el sector de discapacitats, regulats en l'Ordre de 16 de desembre de 1999 i determinats per la Resolució de 10 de febrer de 2000. [2000/X6638]
  
La convocatòria d'ajudes en matèria de Serveis Socials en el Sector de Discapacitats per al 2000, aprovada per l'Ordre de la Conselleria de Benestar Social, de 16 de desembre de 1999 (DOGV núm. 3.653, de 27 de desembre de 1999) , va ser realitzada d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i, per tant, abans de l'aprovació a les Corts Valencianes de la Llei de Pressupostos per a 2000, per la qual cosa el finançament d'aquestes ajudes va quedar condicionat a l'aprovació dels crèdits corresponents.
  
Una vegada publicada la Llei 10/1999, de Pressupostos de la Generalitat Valenciana per al 2000, en aplicació del que estableix la disposició transitòria de l'Ordre abans citada, d'acord amb el que preveu el número 11 de l'article 47 de la Llei d'Hisenda Pública de la Generalitat Valenciana, text refós, es va procedir mitjançant Resolució de 10 de febrer de 2000, a donar publicitat als crèdits i a les línies de subvenció destinades a finançar els serveis socials en el sector de Discapacitats regulats en l'Ordre de 16 de desembre de 1999, de la Conselleria de Benestar Social.
  
Finalment, una vegada transcorreguda una part de l'exercici pressupostari, ateses les sol·licitud d'ajudes presentades i a la vista de les noves necessitats sorgides, resulta necessària una nova redistribució dels crèdits, tot havent d'incrementar aquelles línies de subvenció per a les quals hi ha expedients pendents de tramitació.
  
Per tant, d'acord amb el que s'hi ha exposat i en compliment de l'últim paràgraf de la Resolució de 10 de febrer de 2000, resolc:
  
Primer
  
Modificar la quantia de la línia de subvenció que s'indica tot seguit:
  
1. Denominació : ?Serveis Socials especialitzats discapacitats-
  
- Línia de subvenció: 676-403/00
  
- Consignació pressupostària: increment de 42.672.898 PTA, i passa de 6.673.251.504 PTA a 4.517.374.830 PTA.
  
2. Denominació: ?Programes malalts mentals-
  
- Línia de subvenció: 2191-411/00
  
- Consignació pressupostària: increment de 1.470.696 PTA, i passa de 91.386.035 PTA a 08.764.778 PTA.
  
3 Denominació: ?Prestacions Econòmiques Individuals-Atenció Institucionalitzada malalts mentals-
  
- Línia de subvenció: 2735-413/00
  
- Consignació pressupostària: increment de 82.888.245 PTA, i passa de 130.596.952 PTA a 819.315.271 PTA.
  
Segona
  
Publicar aquesta resolució en el Diari Oficial de la Generalitat Valenciana.